Woklečanska gmejnska rada rozmyslowanja wo haće nastorčiła
Worklecy (JK/SN). Rjany to wobraz: wudźerjo steja na brjoze hata a čakaja, zo ryby za wudu cybaja. Ryby su samoplahowane, wo hat so wudźerjo sami staraja a woda je čista. Tajku abo podobnu wiziju ma Worklečanski wjesnjanosta Franc Brusk (CDU), jako wo tym rozmyslowaše, wjesny hat z kupomaj snano wudźerjam přenajeć. Ideju předstaji wón minjeny štwórtk Worklečanskej gmejnskej radźe jako zakład płódneje diskusije. K tomu bě sej fachowu pomoc Kamjenskeho wudźerskeho towarstwa skazał. Tamniši předsyda Dieter Arnold rozłoži radźićelam zakonske zakłady móžneho wotnajenskeho zrěčenja mjez wudźerjemi a gmejnu. Kamjenske wudźerske towarstwo ma nastupajo wotnajimanje hatow w gmejnach hižo dobre nazhonjenja, a tak móhli je tež za Worklečanski wjesny hat nałožować.
bos_Latn szl_Latn